钦定古今图书集成/明伦汇编/闺媛典/第365卷 > 《蒲生行浮萍篇》曹植
## 钦定古今图书集成/明伦汇编/闺媛典/第365卷 > 《蒲生行浮萍篇》曹植

浮萍寄清水，随风东西流。结发辞严亲，来为君子仇。
恪勤在朝夕，无端获罪尢。在昔蒙恩惠，和乐如瑟琴。
何意今摧颓，旷若商与参。茱萸自有芳，不若桂与兰。
新人虽可爱，无若故所欢。行云有反期，君恩傥中还。
慊慊仰天叹，愁心将何诉。日月不恒处，人生忽若寓。
悲风来入怀，泪下如垂露。发箧造裳衣，裁缝纨与素。